తేహెమ్టన్ ఎరాచ్ ఉద్వాడియా

తేహెమ్టన్ ఎరాచ్ ఉద్వాడియా (15 జూలై 1934 – 7 జనవరి 2023) ఒక ప్రముఖ భారతీయ శస్త్రచికిత్స వైద్యుడు మరియు గ్యాస్ట్రోఎంటెరాలజిస్టు.  
భారతదేశంలో లాపరోస్కోపిక్ శస్త్రచికిత్సకు పితామహుడిగా ఆయనను అనేక మంది గుర్తిస్తారు.

అతను బ్రీచ్ క్యాండీ హాస్పిటల్ మరియు హిందుజా హాస్పిటల్, ముంబైలో సాధారణ శస్త్రచికిత్స వైద్యుడిగా పనిచేశాడు.  
అతను ఇండియన్ అసోసియేషన్ ఆఫ్ గ్యాస్ట్రోఇంటెస్టైనల్ ఎండో-సర్జన్స్ (IAGES) సంస్థ స్థాపక అధ్యక్షుడు.

భారత ప్రభుత్వం ఆయనకు 2006లో పద్మశ్రీ  
మరియు 2017లో పద్మభూషణ్ పురస్కారాలను అందించింది.

 జీవిత చరిత్ర 
ఉద్వాడియా ఒక పార్సీ కుటుంబంలో, ముంబైలో 15 జూలై 1934న జన్మించాడు.  
అతను సెంట్ మేరీస్ స్కూల్, ముంబై మరియు విల్సన్ కాలేజ్, ముంబైలో విద్యనభ్యసించాడు.

1958లో కింగ్ ఎడ్వర్డ్ మెమోరియల్ హాస్పిటల్లో పరిశోధన ఫెలోగా వైద్య వృత్తిని ప్రారంభించాడు. 1960లో శస్త్రచికిత్సలో ఎం.ఎస్. పట్టా పొందాడు.  
1963 నుంచి 1994 వరకు గ్రాంట్ మెడికల్ కాలేజ్లో సేవలందించి, అనంతరం ఎమెరిటస్ ప్రొఫెసర్‌గా కొనసాగాడు.

అతను 90కి పైగా శాస్త్రీయ వ్యాసాలు ప్రచురించాడు మరియు  
Laparoscopic Cholecystectomy,  
Laparoscopic Surgery in Developing Countries,  
More than Just Surgery వంటి పుస్తకాలు రచించాడు.

 అవార్డులు 
 SAGES మిల్లీనియం అవార్డు (2000)
 డా. బి.సి. రాయ్ అవార్డు
 IAGES జీవిత సాఫల్య అవార్డు
 పద్మశ్రీ (2006)
 పద్మభూషణ్ (2017)

 మరణం 
డా. తేహెమ్టన్ ఎరాచ్ ఉద్వాడియా 7 జనవరి 2023న 88 ఏళ్ల వయస్సులో ముంబైలో మరణించాడు.

 మూలాలు 

Category:1934 births
Category:2023 deaths
Category:భారతీయ శస్త్రచికిత్స వైద్యులు
Category:భారతీయ గ్యాస్ట్రోఎంటెరాలజిస్టులు
Category:పద్మశ్రీ గ్రహీతలు (వైద్యం)
Category:పద్మభూషణ్ గ్రహీతలు (వైద్యం)